text: Øll hava rætt til góða barnaár fingið heiðursløn
text: #000000
text: Øll hava rætt til góða barnaár hevur fingið eina heiðursløn frá Føroya Ungdómsráð (FUR) fyri, at bjóða børnum og ungum, ið hava foreldur við rúsdrekka- ella rúsevnistrupulleikum samrøður í bólkum.
text: #000001
text: -Vit eru sera glað fyri hesa heiðursløn, sigur Alisa Hammer – leiðari á fyribyrgingardeildini. Tað er altíð lívgandi, at fáa eitt herðaklapp fyri arbeiði man ger og brennur fyri. At FUR hevur valt, at heiðra okkara arbeiði eru vit sera takksom fyri.
text: #000002
text: -Vit uppliva, at hetta er eitt evnið, ið ofta ikki verður sett orð á og tí kunna hesi børn og ungu føla, at tey ongastaðni hava at venda sær. Vit royna, at skapa eitt trygt stað har tey fáa møguleika at práta um kenslur, tankar og upplivingar, sum ger stóran mun í lívinum hjá hesum børnum, ungum og familjum teirra.
text: #000003
text: Heiðurslønir vóru eisini handaðar Anniku Eidesgaard, fyri, at hava gjørt eitt megnar arbeiði at fyriskipa atljóða CISV legur, bæði tá legur hava verið í Føroyum og eisini, tá Føroyar senda børn og ung aðrastaðni, og Martin Kúrberg, fyri at vera ein brennandi eldsál at hjálpa ungum, sum eru bundin av rúsevnum.
text: #000004
text: -Vit ynskja Anniku og Martin so hjartaliga tillukku við heiðurslønunum, sigur Alisa Hammer. Tey gera eitt megnar arbeiði.
text: #000005
text: Heiðursløn FURs er eitt heiðursbræv og ein heiðursløn uppá millum 5.000 og 10.000 krónur.
text: #000008
text: Endamál FURs við at lata heiðurslønina er, at:
  • geva eldsálum innan barna- og ungdómsfelagsarbeiði viðurkenning
  • geva barna- og ungdómsfeløgum viðurkenning fyri teirra arbeiði
  • vekja áhuga millum børn og ung fyri sjálvbodnu barna- og ungdómsfelagsskapunum
  • vísa á samfelagsliga týdningin, sum arbeiði hjá sjálvbodnum barna- og ungdómfelagsskapum hevur kring alt landið
text: #000009
text: Lív Justinussen, sálarfrøðingur á fyribyrginardeildini, tók ímóti heiðurslønini vegna “Øll hava rætt til góð barnaár”.
text: #000010
text: Tú kanst velja at frásiga tær cookies, men hetta kann hava við sær, at heimasíðan ikki virkar, sum ætlað.
text: #000021
text: Neyðugar cookies skulu játtast, til tess at heimasíðan skal virka sum ætlað.
text: #000022
text: Sløkkir tú fyri hesum cookies, kunnu vit ikki goyma upplýsingar um tína vitjan. Hetta kann hetta ávirka hentleikarnar á heimasíðuni.
text: #000023
text: Les meira um okkara cookie politikk her
text: #000027